CELEX: 62021TN0605
Language: sl
Date: 2021-09-20 00:00:00
Title: Zadeva T-605/21: Tožba, vložena 20. septembra 2021 – TestBioTech/Komisija

22.11.2021   
            
            
               SL
            
            
               Uradni list Evropske unije
            
            
               C 471/52
            
         
      Tožba, vložena 20. septembra 2021 – TestBioTech/Komisija
      (Zadeva T-605/21)
      (2021/C 471/74)
      Jezik postopka: angleščina
      
         Stranki
      
      
         Tožeča stranka: TestBioTech eV (München, Nemčija) (zastopnik: K. Smith, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  odločbo tožene stranke z dne 8. julija 2021, s katero ta ni preklicala ali spremenila izvedbenega sklepa tožene stranke (EU) 2021/61 (1), s katerim je bilo družbi Monsanto Europe SA na podlagi Uredbe št. 1829/2003 (2) dovoljeno tržiti gensko spremenjeno koruzo MON 87427 x MON 87460 x MON 89034 x MIR162 x NK603 in njene podkombinacije v Uniji, razglasi za nično;
               
            
                  —
               
               
                  naloži drug ustrezen ukrep; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge
      
                  1.
               
               
                  Prvi tožbeni razlog: tožena stranka je storila očitno napako pri presoji, ker ni ali ni ustrezno upoštevala morebitnega vpliva kopičenja genov na izražanje genov v povezavi z izpostavljenostjo suši in/ali ni zahtevala, da se izvede ustrezna ocena v sušnih razmerah.
               
            
                  2.
               
               
                  Drugi tožbeni razlog: tožena stranka je storila očitno napako pri presoji, ker ni ali ni ustrezno upoštevala morebitnega vpliva kopičenja genov na izražanje genov v povezavi z uporabo herbicidov in/ali ni zahtevala ustrezne ocene v razmerah ponavljajoče in/ali velike uporabe herbicida.
               
            
                  3.
               
               
                  Tretji tožbeni razlog: tožena stranka je storila očitno napako pri presoji, ker ni ali ni ustrezno upoštevala morebitnega vpliva kopičenja genov na sestavo rastline in agronomske značilnosti v povezavi z izpostavljenostjo sušnim razmeram in uporabo herbicidov.
               
            
         (1)  UL 2021 L 26, str. 12.
      
         (2)  Uredba (ES) št. 1829/2003 Evropskega Parlamenta in Sveta z dne 22. septembra 2003 o gensko spremenjenih živilih in krmi (UL 2003 L 268, str. 1).